વર્સોવા પોલીસના વરિષ્ઠ ઇસ્પેક્ટર કિરણ કાલેનું કહેવું છે કે પીયૂષ વિરુદ્ધ 20 નવેમ્બરના રોજ બળાત્કાર મામલે એફઆઇઆર દાખલ કરવામાં આવી છે. આ મામલે 22 નવેમ્બરના રોજ પીયૂષની ધરપકડ કરીને તેને કોર્ટની સામે રજૂ કરવામાં આવ્યો હતો. અને કોર્ટે તેને 27મી નવેમ્બર સુધી પોલીસ કસ્ટડીમાં મોકલ્યો છે. પીયૂષની ધરપકડને લઇને તેનો પરિવાર પણ કંઇ જ કહેવાની ના પાડી રહ્યો છે. પિયૂષના પિતા કુલવીર સિંહે જણાવ્યું છે કે તે આ ઘટના મામલે કંઇ નથી જાણતા. અને તેના મોટા ભાઇ ગિરીશે પણ આ મામલે કંઇ કહેવાની ના પાડી છે. પીયૂષના 2012માં લગ્ન થયા હતા અને હવે તે અને તેમની પત્ની એકબીજાથી અલગ રહે છે. ઉલ્લેખનીય છે કે પીયૂષે તેના કેરિયરની શરૂઆત 2007માં જી ટીવી શો હર ઘર કુછ કહેતા હૈથી કરી હતી. 2008માં સોની ટીવી શો મીત મીલા દે રબ્બામાં તેમણે લીડ રોલ કર્યો હતો. અને તે પછી પણ તેમણે અનેક ટીવી શોમાં મહત્વની ભૂમિકા ભજવી છે.